MESTSKÝ ÚRAD V ŽILINE

Materiál na rokovanie pre
Mestské zastupiteľstvo  v Žiline

								

Číslo materiálu: _____/2012

K bodu programu
Návrh
  Všeobecne záväzného nariadenia   o výške PRÍSPEVKU ZA POBYT DIEŤAŤA V MATERSKEJ ŠKOLE

Materiál obsahuje: 				  Materiál prerokovaný:

1. Návrh na uznesenie	                          Komisia školstva a mládeže (07.06.2012) 
2. Dôvodová správa				  Mestská rada		
3. Materiál 

Predkladá: 

Ing. Igor Choma 
primátor mesta 

Zodpovedný za vypracovanie:

PaedDr. Adriana Jurišová
vedúca odboru školstva a mládeže

ŽILINA, jún 2012
NÁVRH NA UZNESENIE   

Uznesenie č.____/2012

I.	  Mestské zastupiteľstvo  v Žiline  schvaľuje 

1.	Návrh všeobecne záväzného nariadenia o výške príspevku za pobyt dieťaťa  v
    materskej škole

DÔVODOVÁ  SPRÁVA

k návrhu všeobecne záväzného nariadenia  o výške príspevku za pobyt dieťaťa  v materskej škole

        Národná rada Slovenskej republiky schválila 21. októbra 2011 zákon 390/2011 Z. z., ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov a ktorým sa menia a dopĺňajú niektoré zákony (ďalej len „zákon“). Medzi novelizovanými zákonmi je aj zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“).
V zmysle § 28 ods. 5 školského zákona zostáva v   kompetencii zriaďovateľa určiť výšku príspevku za pobyt dieťaťa v materskej škole (ďalej len „príspevok“) všeobecne záväzným nariadením. V novelizácii zákona nie je stanovená maximálna výška príspevku. 
Mesačná výška príspevku, v súvislosti s novelizáciou školského zákona, bola prekonzultovaná s riaditeľmi MŠ a zástupkyňami pre materské školy pri základných školách na riaditeľskej porade dňa 17.05.2012. Nadpolovičnou väčšinou prítomných bola odsúhlasená  suma  20 € mesačne.  Nespokojnosť s výškou príspevku vyjadrili riaditeľky a zástupkyne pre materské školy z prímestských častí.
Vzhľadom k tomu, že sa jedná o navýšenie výšky príspevku o 7 € mesačne za dieťa, dopad na rozpočet  Mesta  Žilina  v položke príjmy je pozitívny. 
Účinnosť VZN sa navrhuje od 1. septembra 2012 a dňom účinnosti tohto všeobecne záväzného nariadenia sa ruší všeobecne záväzné nariadenie č. 12/2011.

	

NÁVRH

VŠEOBECNE ZÁVÄZNÉHO  NARIADENIA

o výške príspevku za pobyt dieťaťa v materskej škole

Mesto Žilina na základe samostatnej pôsobnosti podľa článku 68 Ústavy Slovenskej   republiky a podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov a podľa § 28 ods. 5  zákona NR SR č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva toto

VŠEOBECNE ZÁVÄZNÉ NARIADENIE

o výške príspevku za pobyt dieťaťa v materskej škole
č.      /2012
Článok 1
Úvodné  ustanovenia
Predmetom   všeobecne   záväzného nariadenia je určenie výšky príspevku   za pobyt dieťaťa v materskej škole (ďalej len „príspevok“) a spôsob jeho úhrady od zákonného zástupcu dieťaťa. Príspevok je určený na čiastočnú úhradu výdavkov materskej školy.
Článok 2
Príspevok za pobyt
1.	Príspevok je určený na zabezpečenie prevádzkových nákladov materskej školy, vrátane výdavkov na nákup učebných pomôcok a školských potrieb.
2.	Príspevok uhrádza zákonný zástupca  mesačne na jedno dieťa sumou 20 €, okrem odseku 7 článku 2.
3.	Termín a spôsob platby určí riaditeľ materskej školy vo vnútornom predpise.
4.	Vnútorný predpis musí byť zverejnený na verejne prístupnom mieste v rámci budovy materskej školy.
5.	Príspevok podľa odseku 2 sa neuhrádza), ak sú splnené podmienky:                               a) dieťa má jeden rok pred plnením povinnej školskej dochádzky,                                             b)  zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi),
c)    dieťa je umiestnené v zariadení na základe rozhodnutia súdu.
6.	Príspevok   podľa  odseku  2  sa  na  základe  rozhodnutia   zriaďovateľa3) neuhrádza, ak: 
a) má dieťa  prerušenú  dochádzku  do materskej  školy  na  viac  ako  tridsať  po sebe   
nasledujúcich    kalendárnych  dní   z  dôvodu     choroby   alebo  rodinných   dôvodov 
preukázateľným spôsobom,    
b) dieťa  nenavštívilo  materskú  školu v čase prerušenia prevádzky počas letných  prázdnin,
      c) pomernú  časť  príspevku,  podľa odseku 2,  uhrádza  zákonný  zástupca dieťaťa v prípade, že bola prerušená prevádzka materskej školy zapríčinená závažnými dôvodmi zriaďovateľa bez možnosti zaradenia dieťaťa do náhradnej materskej školy.
7.	Počas dochádzky dieťaťa do materskej školy v mesiaci december a  január uhrádza zákonný zástupca mesačne príspevok  vo výške 15 €.

Článok 3
Záverečné ustanovenia
1.	Toto všeobecne záväzné nariadenie bolo schválené Mestským zastupiteľstvom v Žiline dňa....... 
2.	Týmto  VZN  sa ruší Všeobecne záväzné nariadenie Mesta Žilina č. 12/2011.  
3.	Toto všeobecne záväzné nariadenia nadobúda účinnosť dňom  01.09.2012. 

                                                                                                                        Ing. Igor Choma   
                                                                                                                               primátor